**ALAPÍTÓ OKIRAT**

amelyben az II. pontban megjelölt Alapítók a jelen Alapító Okirattal a többször módosított Polgári Törvénykönyvről szóló **1959. évi IV. törvény 74/A-74/E §-ai,** valamint a az egyesülési jogról, a közhasznú jogállásról, valamint a civil szervezetek működéséről és támogatásáról szóló **2011. évi CLXXV. törvény** rendelkezései alapján tartós, közérdekű célra Alapítványt hoznak létre az alábbi feltételek mellett:

I. Az Alapítvány neve:

A 100 éves Hegedűs Gyula utcai Zsinagógáért Alapítvány

II. Alapítók neve és lakcíme:

Lőwy Tamás

Kertész Géza

Keszler Gábor

König Tamás

Lajtai Tamásné

Müller Tibor

Benedek István Gábor

Az alapítók az alapítói jogok gyakorlására Kőnig Tamás alapítót jelölik ki. (levelezési címe: 1136 Budapest, Hegedűs Gyula utca 3.sz.) A kijelölése feltétele az alapítvány bírósági nyilvántartásba vétele, a kijelölés kezdetének időpontja az alapítvány bírósági nyilvántartásba vételét elrendelő végzés jogerőre emelkedésének napja.

III. Az Alapítvány székhelye

1136 Budapest, Hegedűs Gyula utca 3.

IV. Az Alapítvány célja:

A zsinagóga és az újlipótvárosi zsidóság múltjának feltárása, dokumentálása;

A beteg és rászoruló emberek mentális és szociális támogatása;

A zsinagóga folyamatos működésének támogatása;

A zsidó kultúra minél szélesebb körben történő megismertetése és terjesztése.

Az alapítvány céljaival összhangban az alábbi tevékenységeket végzi:

* A zsinagóga, ezen túlmenően az újlipótvárosi zsidóság múltjának megismerése érdekében levéltári, könyvtári kutatások kezdeményezése, támogatása; idősebb emberek ismereteinek és tapasztalatainak összegyűjtése;
* A feltárt adatok összegzése, kiadványok szerkesztése;
* Előadások tartása;
* Az összegyűjtött ismeretek megismerhetővé tétele kiállítások és könyvtár létesítésével;
* Idős, beteg, szociálisan rászorult emberek lelki, fizikai és anyagi támogatása, részükre szükség szerint ruhanemű összegyűjtése illetve biztonsággal kezelhető élelmiszerek biztosítása
* Közreműködés szombati- és ünnepi rendezvények megtartásában
* kulturális rendezvények, művészeti előadások szervezése, rendezésében való közreműködés

V.Az Alapítók jogai:

Az alapítók a kuratórium munkájáról az alapítványi vagyon felhasználásáról tájékozódhatnak, a kuratóriumtól beszámolót kérhetnek.

VI. Az Alapítvány jellege

Az alapítvány nyitott**,** ahhoz bármely belföldi, illetve külföldi természetes és jogi személy csatlakozhat, amennyiben az alapítvány céljával egyetért, és annak megvalósítását pénzbeli vagy tárgyi adományokkal vagy bármilyen más módon segíti.

A csatlakozni szándékozó erre vonatkozó szándéknyilatkozatát a Kuratórium elé terjeszti, a csatlakozás megengedéséről a Kuratórium – jelen Alapító Okirat X. 2. pontjában foglalt döntéshozatali szabályok szerint- dönt. A csatlakozás nem jár együtt az Alapítói jogosítványok megszerzésével.

VII. Az alapítvány céljára rendelt vagyon

Az alapítvány induló vagyona: 200.000 Ft, azaz Kettőszázezer forint, amely összeget az alapítók készpénzben bocsátottak az alapítvány rendelkezésére, az erre a célra nyitott, elkülönített bankszámlára történő befizetéssel az alábbiak szerint

A fenti összeg a befizetést követően az alapítvány céljára rendelt induló vagyonnak tekintendő, s vele az alapítvány kuratóriuma rendelkezik a jelen alapító okiratban foglaltak szerint.

Az induló vagyon növekedhet az alapítványhoz csatlakozók, valamint az Alapítványt támogatók, adományozók hozzájárulásával, felajánlásával valamint a kuratórium gazdálkodásának, vállalkozási tevékenységének eredményeivel, nyereségével.

Az alapítványhoz csatlakozónak továbbá az alapítvány támogatóinak, az adományozók felajánlásának, hozzájárulásának tárgya lehet pénz, vagyoni értékű jog, közreműködés, tevékenység, ingó, ingatlan átruházása. Ez történhet az adományozó saját nevében vagy neve elhagyásával, vagy családja, közössége, társasága, szervezete nevében.

Az Alapítvány teljes vagyona felhasználható az alapítványi célok megvalósítására.

VIII. Az alapítvány gazdálkodása

Az alapítvány céljai és fő tevékenysége szerint non-profit szervezet, vállalkozási tevékenységet csak céljainak megvalósítása érdekében, azokat nem veszélyeztetve végez. A gazdálkodása során elért eredményét nem osztja fel, azt a létesítő okiratában meghatározott tevékenységre fordítja. Közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

Az alapítvány a részére adott alapítványi hozzájárulások, adományok, támogatások, valamint az alapítvány vagyona, annak hozadéka az alapító okirat XI. fejezetében meghatározott módon kerül felhasználásra.

# Az alapítvány befektetési tevékenységet nem folytat.

# A alapítvány nevében vagy javára történő adománygyűjtés nem járhat az adományozók, illetőleg más személyek zaklatásával, a személyhez fűződő jogok és az emberi méltóság sérelmével, és az adománygyűjtés csak az alapítvány írásbeli meghatalmazása alapján végezhető.

Az alapítvány céljainak megvalósítása során arra törekszik, hogy a lehető legszélesebb körből támogatást nyerjen. A kuratórium a gazdálkodásról szóló beszámolót, annak jóváhagyását követően az alapítók, valamint az alapítványhoz csatlakozók elé terjesztheti.

Az alapítók kijelentik, hogy az alapítvány váltót, illetve más hitelviszonyt megtestesítő értékpapírt nem bocsát ki.

IX. Az alapítvány működése,

A kuratórium

1) A kuratórium feladata

Az alapítók megalapítják az alapítványt és létrehozzák a Kuratóriumot. A kuratórium az alapítvány általános ügydöntő, ügyvezető és képviselő szerve. Kezeli az alapítvány vagyonát az alapítvány céljának megfelelően és érdekében, és képviseli az alapítványt hatóságok előtt és harmadik személyekkel szemben.

A kuratórium és az alapítványi képviselő kijelölésének a joga csak az alapítókat illeti meg, ezt a jogot más nem gyakorolhatja és ez a jog nem ruházható át a kuratóriumra.

Az alapítvány kuratóriumának minden esetben alkalmasnak kell lennie arra, hogy az alapítóktól függetlenül végezze a tevékenységét, az alapítvány céljának alárendelve. Ha a kuratórium tevékenységével az alapítvány célját veszélyezteti, az alapítók a kijelölést visszavonhatják és más kuratóriumot jelölhetnek ki.

2) A kuratórium összetétele

Az alapítók az Alapítvány kezelőszerveként 3 tagú, kurátorokból álló testületet jelölnek ki.

A kuratórium elnökét, és tagjait határozatlan időre az alapítók jelöli ki, illetve kérik fel.

A kuratórium elnöke és tagjai feladataik ellátásáért tiszteletdíjban nem részesülnek, azt társadalmi munkában látják el. Az alapítvány céljai elérése érdekében végzett tevékenységük során felmerült valamennyi igazolt és szükséges költségek az Alapítvány vagyonából azonban megtérítendő.

# A kuratórium vagy annak tisztségviselője (tagja) által a feladatkörének ellátása során harmadik személynek okozott kárért az alapítvány a felelős. A tisztségviselő (tag) az általa e minőségében az alapítványnak okozott kárért a polgári jog általános szabályai szerint felel.

A kuratórium elnöke és tagjai (továbbiakban tagok) határozatlan időre az alábbi személyek:

A kuratórium elnöke:

Név:Dr.Várnai György

A kuratórium tagjai:

Név:Dr. Frischmann Edgár

Név. Wagner Tamás

3.) A kuratórium tagjaira vonatkozó összeférhetetlenségi szabályok

* a kuratórium tagjai nem állhatnak közeli hozzátartozói viszonyban az alapítókkal, a kuratóriumi tagok egymással,
* a kuratórium határozathozatalában nem vehet részt az a személy, aki vagy akinek közeli hozzátartozója [Ptk. 685. § *b)* pont], élettársa (a továbbiakban együtt: hozzátartozó) a határozat alapján

*a)* kötelezettség vagy felelősség alól mentesül, vagy

*b)*bármilyen más előnyben részesül, illetve a megkötendő jogügyletben egyébként érdekelt

4.) A kuratóriumi tagsági viszony megszűnik, ha a kuratóriumi tag:

* lemond,
* meghal,
* Ptk. 74/C. (6) bekezdésében foglalt esetben
* illetve ha az alapítvány megszűnik.

5.) Az alapítvány képviselete

A kuratórium elnöke alapítvány képviseletében általános és önálló képviseleti joggal rendelkezik A kuratórium tagjai különös és együttesképviseleti joggal rendelkeznek.

Bankszámla feletti rendelkezésre a kuratórium elnöke önállóan, 2 kuratóriumi tag együttesen jogosult.

X. A kuratórium hatásköre, működése

1.) A Kuratórium határkörébe tartozik különösen:

* az alapítvány vagyonáról való kizárólagos rendelkezés, s ennek keretében a szükséges döntések meghozatala, vagyontárgyak beszerzése, értékesítése, esetleges megterhelése
* munkáltatói jogok gyakorlása az alapítvány alkalmazottai felett
* döntés a csatlakozás elfogadásának kérdésében
* a könyvvitellel megbízott személy vagy szerv ellenőrzése, beszámoltatása
* a támogatás odaítélése érdekében az alapítványhoz érkezett támogatási kérelmek elbírálása továbbá a pályázatban írt vagy a támogatottal kötött megállapodásban foglalt feltételek megszegése, meghiúsulása esetén a támogatás megvonása. A döntés során a Kuratórium jelen Alapító Okirat X. 2. pontjában foglalt döntéshozatali szabályok szerint jár el.
* elkészíti ügyrendjét
* elfogadja az éves beszámolót

2.) A Kuratórium működése, ülésezés, határozathozatal

A kuratórium szükség szerint, de legalább évente egy alkalommal ülésezik. Az ülést a kuratórium elnöke írásban hívja össze, azonban a Kuratórium összehívását bármely tag az ok és cél megjelölésével bármikor kérheti. Ha az elnök az ülést 8 napon belül nem hívja össze, úgy az ülés összehívására bármely tag jogosult.

Az összehívása az ülés megtartását megelőzően 8 nappal írásban, az ülés helye, ideje és a napirendi pontok közlésével történik. A kuratórium ülései nyilvánosak.

A kuratórium üléseiről jegyzőkönyvet kell készíteni, amelyet a levezető elnök – aki a kuratórium elnöke, távollétében pedig a kuratórium tagjai közül választott személy – továbbá a kuratórium tagjai közül választott jegyzőkönyvvezető és jegyzőkönyv hitelesítő írnak alá, s aláírásukkal hitelesítik azt.

A kuratórium tagjai személyesen járnak el. A kuratórium akkor határozatképes, ha a döntéshozatalnál a kuratórium elnöke, és tagjai közül legalább még 1 tag jelen van.

Amennyiben a kuratórium ülése nem határozatképes, úgy az eredeti időpontot követő 8 napon belüli időpontra új ülést kell összehívni. A megismételt kuratóriumi ülést – a hely, az időpont és a napirend közlésével - az eredeti meghívóval kell összehívni.

A megismételt kuratóriumi ülés határozatképességére és döntéshozatalára a kuratórium működésére vonatkozó általános szabályok irányadóak.

A kuratórium minden tagjának egy-egy szavazata van.

A kuratórium a döntéseit *a* jelenlévő kuratóriumi tagok egyszerű szótöbbségével, és nyílt szavazással hozza.

Az elnök köteles nyilvántartást vezetni a kuratórium ülésein hozott határozatokról. A „Határozatok Könyve „tartalmazza a határozatok szövegét, a döntés időpontját, hatályát, a döntést támogatók, illetve ellenzők számát, és nevét.

A kuratórium éves beszámolójának a jóváhagyása a határozatképességre és határozathozatalra vonatkozó általános szabályok szerint történik. Az alapítvány beszámolóját a Kuratórium fogadja el.

Az éves beszámolót írásban kell elkészíteni, amit a jóváhagyásukról rendelkező jegyzőkönyvvel együtt az Alapítvány iratai közt kell elhelyezni.

3.) A döntések közlése, az Alapítvány működése nyilvánosságának biztosítása

A kuratóriumhatározatait a közvetlen érdekeltekkel *a határozat meghozatalától számított 15 napon belül* írásban közli, ezen túl a döntést a Zsinagógahirdetőtábláján és az Alapítvány web- oldalán is legalább 15 napig meg kell jeleníteni.

Az éves beszámolót a jóváhagyást követő napon ugyancsak 15 napra meg kell jeleníteni az Alapítvány web-oldalán.

A működéssel összefüggésben keletkezett iratokba, így különösen az alapító okiratba, az alapítvány által kötött szerződésekbe, és az alapítvány könyveibe bárki betekinthet *az* alapítvány székhelyén*.* Az ilyen irányú igényt követő 8 napon belül az elnök köteles a betekintést lehetővé tenni.

XI. Az alapítvány céljára rendelt vagyon felhasználási módja

Az alapítvány vagyonát a Kuratórium kezeli. Ennek keretében kizárólagos hatáskörrel dönt az alapítványi vagyon és bevételei felhasználásáról, amely csak a jelen okiratban megjelölt alapítványi cél érdekében, a kuratórium által meghatározott módon és időben történhet.

Az alapítványhoz csatlakozónak, illetve bármely felajánlónak, támogatónak jogában áll azonban az Alapítvánnyal szerződésben megállapodni, hogy az általa átadásra kerülő összeg, vagyontárgy stb. az alapítvány céljain belül milyen címen kerüljön vagy kerülhet felhasználásra.

Az egy időpontban jelentkező támogatási igény esetében a kuratórium eseti döntéssel *– jelen* Alapító Okirat X. 2. pontjában foglalt döntéshozatali szabályok szerint - határoz a támogatás mértékéről és sorrendjéről.

A vagyon felhasználásáról, s e tevékenységéről a Kuratórium az Alapítók, illetve az alapítványhoz csatlakozók előtt minden év június 30-ig beszámolhat.

Az alapítvány kuratóriuma a pályázati felhívásokat a Zsinagógában elhelyezetthirdetőtáblán és az Alapítvány web-oldalán hozza nyilvánosságra. A pályázatokat a nyilvánosságra hozataltól számított 30 napon belül az Alapítvány székhelyén kell benyújtani a kuratóriumhoz. A kérelmeket szintén az Alapítvány székhelyén kell előterjeszteni a kuratóriumnál. A kuratórium a pályázatok beadására nyitva álló határidő leteltét, valamint a kérelmek beérkezését követő 30 napon belül dönt a támogatások odaítéléséről. A döntés során a Kuratórium jelen Alapító Okirat X. 2. pontjában foglalt döntéshozatali szabályok szerint jár el.

A kuratórium dönt továbbá az alapítványi cél megvalósulását szolgáló költségekről, kiadásokról, és a kurátorok költségeinek térítéséről.

XII. Az Alapítvány működési ideje, megszűnése és megszüntetése:

Az alapítvány határozatlan időre jön létre.

Az Alapítvány bírósági nyilvántartásból való törlésével az Alapítvány megszűnése vagy megszüntetése esetén kerülhet sor.

Az Alapítványt a bíróság megszünteti:

* az ügyész keresete alapján, ha céljának megvalósítása objektív ok folytán lehetetlenné vált vagy ha jogszabályváltozás folytán a bejegyzést meg kellene tagadni
* az Alapító kérelmére, ha az Alapítvány céljainak megvalósítása objektív okból lehetetlenült
* Az alapítvány működése felett az ügyészség a reá irányadó szabályok szerint törvényességi felügyeletet gyakorol. Ha az alapítvány működésének törvényessége másképp nem biztosítható, az ügyész a bírósághoz fordulhat.

A bíróság határidő kitűzésével kötelezi az alapítvány kezelőjét, hogy az alapítvány jogszabálynak megfelelő működését állítsa helyre. A határidő eredménytelen eltelte után a bíróság az alapítványt megszünteti.

Az Alapítványt a bíróság megszüntetheti:

* ha a kezelő szerv tevékenységével az alapítvány célját veszélyezteti és az alapító a bíróság felhívása ellenére a kijelölést nem vonja vissza és kezelőként más szervet (szervezetet) nem jelöl ki

Az Alapítvány bármely okból történő megszűnése vagy megszüntetése esetén az Alapítók úgy rendelkeznek, hogy az általuk rendelkezésre bocsátott vagyon (induló vagyon) hozzájárulásuk arányában visszaszáll az alapítókra, míg a vagyon ezt meghaladó része a BZSH hasonló célú alapítványát illeti meg.

XIII. Egyéb rendelkezések

Az alapítók tudomásul veszik, hogy az alapítvány érvényes létrejöttéhez és jogi személyiségének elnyeréséhez annak a Fővárosi Törvényszék általi nyilvántartásba vétele szükséges.

Az alapító okiratban nem szabályozott kérdésekben a Polgári Törvénykönyv és a 2011. évi CLXXV. Törvény rendelkezései az irányadóak.

A fenti alapító okiratot, mint akaratunkkal mindenben megegyezőt helybenhagyólag írjuk alá.

Budapest, 2012. június 29.napján

**………………………….. …………………………..**

Lőwy Tamás alapító Kertész Géza alapító

**…………………………..** …………………………...

KeszlerGábor alapító König Tamás alapító

**………………………….. …………………………...**

Lajtai Tamásné alapító Müller Tibor alapító

**………………………………** Benedek István Gábor alapító

Előttünk, mint tanúk előtt.

…………………………………….. ………………………………

(tanú aláírása) (tanú aláírása)

…………………………………….. ……………………………….

(tanú neve) (tanú neve)

……………………………………. ……………………………….

(tanú címe:) (tanú címe:)